Som byråd ønsket Listhaug å gjøre Oslo til et utstillingsvindu for såkalt fritt brukervalg i eldreomsorgen, og hun sto bak innføringen av fritt brukervalg innenfor hjemmehjelpstjenesten i 2006. I 2011 ble fritt brukervalg også innført i hjemmesykepleien. Listhaug har også gått inn for å øke satsingen på hjemmehjelp samt gjeninnføre aldershjemmene i Oslo. Listhaug innførte Lotte-modellen ved sykehjemmene i Oslo ved blant annet Fagerborghjemmet, Manglerudhjemmet og Lilleborg sykehjem i Oslo.